
	2026.gada 24.septembrī
	                             Nr. GND/2026/___

	
	                                    (protokols Nr.; .p)



Par Gulbenes novada pašvaldības domes 2026.gada 24.septembra saistošo noteikumu Nr.9 “Grozījumi Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā”” izdošanu

	Gulbenes novada pašvaldības domes 2026.gada 24.septembra saistošo noteikumu Nr.9 “Grozījumi Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā”” (turpmāk – saistošie noteikumi) izdošanas mērķis ir noteikt kārtību, kādā apgādnieku var pilnībā vai daļēji atbrīvot no samaksas veikšanas par personai sniegto pakalpojumu ilgstošas sociālās aprūpes un sociālās rehabilitācijas institūcijā pilngadīgai personai, kā arī pārskatīt, precizēt un papildināt saistošos noteikumus atbilstoši Sociālo pakalpojumu un sociālās palīdzības likuma 9.panta 1.1 un 1.2 daļas, 17.panta pirmās daļas un Ministru kabineta 2017.gada 13.jūnija noteikumu Nr.388 “Prasības sociālo pakalpojumu sniedzējiem” II un IV nodaļu prasībām, kā arī precizēt saistošo noteikumu izdošanas tiesisko pamatojumu, ņemot vērā to, ka Invaliditātes likumā ir izdarīti grozījumi, svītrojot Invaliditātes likuma 12.panta 6.2 daļu, un Viedās administrācijas un reģionālās attīstības ministrijas lūgumu papildināt saistošo noteikumu izdošanas tiesisko pamatojumu ar atsauci uz Sociālo pakalpojumu un sociālās palīdzības likuma 9.panta 1.2 daļu.  
[bookmark: _Hlk152847802][bookmark: _Hlk152847829]Pašvaldību likuma 4.panta pirmās daļas 9.punkts nosaka, ka viena no pašvaldības autonomajām funkcijām ir sniegt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus. Sociālo pakalpojumu un sociālās palīdzības likuma 3.panta trešā daļa nosaka, ka kārtību, kādā saņemami pašvaldību sniegtie sociālie pakalpojumi, nosaka pašvaldību saistošajos noteikumos; minētā likuma 9.panta 1.1 daļa nosaka, ka pašvaldībai ir pienākums nodrošināt noteiktus sociālos pakalpojumus minētajā pantā uzskaitītajām personu grupām, un 9.panta 1.2 daļā noteiktas pašvaldības tiesības par saviem līdzekļiem papildus šā panta 1.1 daļā noteiktajiem pakalpojumiem nodrošināt citus sociālos pakalpojumus, kā arī tiesības šā panta 1.1 daļā noteiktos sociālos pakalpojumus nodrošināt citām personu grupām. Pašvaldība sociālos pakalpojumus un personu grupas nosaka saistošajos noteikumos. Savukārt Ministru kabineta noteikumu Nr.275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta” 6.punkts nosaka, ka pašvaldība atbilstoši finansiālajām iespējām var noteikt klientam citu (labvēlīgāku) samaksas kārtību par sociālo pakalpojumu. 
Pašvaldību likuma 46.panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā. 
Ņemot vērā minēto, saistošo noteikumu projekts tika publicēts Gulbenes novada pašvaldības tīmekļvietnē www.gulbene.lv, nosakot termiņu sabiedrības viedokļa sniegšanai no 2026.gada 8.septembra līdz 2026.gada 21.septembrim. Minētajā termiņā ierosinājumi vai priekšlikumi no privātpersonām vai institūcijām ___ saņemti.
Ievērojot minēto un pamatojoties uz Pašvaldību likuma 4.panta pirmās daļas 9.punktu, Sociālo pakalpojumu un sociālās palīdzības likuma 3.panta trešo daļu, 9.panta 1.1 daļu un 1.2 daļu, Ministru kabineta noteikumu Nr.275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta” 6.punktu un Gulbenes novada pašvaldības domes apvienotās Sociālo un veselības jautājumu un Izglītības, kultūras un sporta komitejas ieteikumu, atklāti balsojot: ar ___ balsīm "Par" (), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:
1. IZDOT Gulbenes novada pašvaldības domes 2026.gada 24.septembra saistošos noteikumus Nr.9 “Grozījumi Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā””. 
2. NOSŪTĪT Viedās administrācijas un reģionālās attīstības ministrijai atzinuma sniegšanai lēmuma 1.punktā minētos saistošos noteikumus un paskaidrojuma rakstu triju darbdienu laikā pēc to parakstīšanas. 
3.	UZDOT Gulbenes novada Centrālās pārvaldes Kancelejas nodaļai nosūtīt lēmuma 1.punktā minētos saistošos noteikumus un paskaidrojuma rakstu triju darbdienu laikā pēc atzinuma saņemšanas izsludināšanai oficiālajā izdevumā “Latvijas Vēstnesis”, ja Viedās administrācijas un reģionālās attīstības ministrijas atzinumā nav izteikti iebildumi pret saistošo noteikumu tiesiskumu vai Gulbenes novada pašvaldībai mēneša laikā atzinums nav nosūtīts.
4.	UZDOT Gulbenes novada Centrālās pārvaldes Mārketinga un komunikācijas vadītājai Lanai Upītei lēmuma 1.punktā minētos saistošos noteikumus pēc to izsludināšanas oficiālajā izdevumā “Latvijas Vēstnesis” publicēt Gulbenes novada pašvaldības informatīvajā izdevumā “Gulbenes Novada Ziņas” un Gulbenes novada pašvaldības tīmekļvietnē www.gulbene.lv, vienlaikus nodrošinot atbilstību oficiālajai publikācijai, kā arī norādot atsauci uz oficiālo publikāciju (laidiena datumu un numuru vai oficiālās publikācijas numuru, bet elektroniskajā vidē papildus pievienojot saiti uz konkrēto oficiālo publikāciju).


Gulbenes novada pašvaldības domes priekšsēdētājs					N.Mazūrs

Gulbenē

2026.gada 24.septembrī 		            			Saistošie noteikumi Nr. 9
                  (prot. Nr.__, __p.)

   
[bookmark: _Hlk108520122][bookmark: _Hlk128574878]Grozījumi Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā”

[bookmark: _Hlk232061906]Izdoti saskaņā ar Sociālo pakalpojumu un sociālās palīdzības likuma 3.panta trešo daļu, 9.panta 1.2 daļu, Ministru kabineta noteikumu Nr.275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta” 6.punktu

Izdarīt Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā” (turpmāk – saistošie noteikumi) šādus grozījumus:
1. Izteikt norādi, uz kādu normatīvo aktu pamata izdoti saistošie noteikumi, šādā redakcijā:
“Izdoti saskaņā ar Sociālo pakalpojumu un sociālās palīdzības likuma 3.panta trešo daļu, 9.panta 1.2 daļu, Ministru kabineta noteikumu Nr.275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta” 6.punktu”.
2. Izteikt saistošo noteikumu 1.punktu šādā redakcijā:
“1. Saistošie noteikumi nosaka Gulbenes novada pašvaldības (turpmāk – pašvaldība) un valsts nodrošināto sociālo pakalpojumu veidus, personu kategorijas, kas tiesīgas saņemt sociālos pakalpojumus, kā arī sociālo pakalpojumu piešķiršanas, pārtraukšanas un samaksas kārtību.”
3. [bookmark: _Hlk239760250][bookmark: _Hlk238732771]Papildināt saistošos noteikumus ar 7.1.14., 7.1.15., 7.1.16., 7.1.17. un 7.1.18. apakšpunktu šādā redakcijā:
“ 7.1.14. krīzes centra pakalpojums;
   7.1.15. krīzes istabas pakalpojums;
   7.1.16. nakts patversmes pakalpojums;
   7.1.17. atelpas brīža pakalpojums;
   7.1.18. sociālā mentora pakalpojums darbam ar bērniem un jauniešiem ar uzvedības vai atkarību problēmām.”
4. Papildināt saistošos noteikumus ar 7.2.5. apakšpunktu šādā redakcijā:
  “7.2.5. sociālā mentora pakalpojums.”
5. Izteikt saistošo noteikumu 25.¹ punktu šādā redakcijā:
“25.¹ Aprūpes mājās pakalpojums pilngadīgai personai (turpmāk šajā nodaļā – pakalpojums) ir sociālais pakalpojums personas dzīvesvietā, kas nodrošina atbalstu personiskajā aprūpē, pamatvajadzību apmierināšanā un ikdienas mājsaimniecības darbu veikšanā, lai saglabātu personas neatkarību un iespēju dzīvot savā dzīvesvietā.”
6. Izteikt saistošo noteikumu 25.2 punktu šādā redakcijā:
“25.2 Tiesības saņemt pakalpojumu ir pilngadīgai personai, kura vecuma, funkcionālo traucējumu vai veselības stāvokļa dēļ nespēj sevi aprūpēt un veikt ikdienas mājsaimniecības darbus. Pakalpojumu prioritāri piešķir personai, kura dzīvo viena, kā arī personai, kuras likumīgie apgādnieki dzīvo atsevišķi un objektīvu apstākļu dēļ nevar nodrošināt tai nepieciešamo aprūpi.”
7. Izteikt saistošo noteikumu 25.15 punktu šādā redakcijā:
[bookmark: _Hlk238732812]“25.15 Pakalpojumu sniedz pakalpojuma sniedzējs, kurš ir reģistrēts valsts informācijas sistēmā “Sociālo pakalpojumu sniedzēju reģistrs” un ar kuru dienests noslēdzis līgumu par aprūpes mājās pakalpojuma sniegšanu.”
8. Izteikt saistošo noteikumu 60. punktu šādā redakcijā: 
“60. Dienas aprūpes centra pakalpojums pilngadīgai personai ar garīga rakstura traucējumiem un personai ar smagiem funkcionāliem traucējumiem nodrošina sociālās aprūpes un sociālās rehabilitācijas pakalpojumus, sociālo prasmju un iemaņu attīstīšanu vai atjaunošanu, izglītošanu un saturīgu brīvā laika pavadīšanu, sekmējot personas sociālo funkcionēšanu un pašaprūpes spēju saglabāšanu vai uzlabošanu, kā arī sniedzot atbalstu ģimenes locekļiem.”
9. Izteikt saistošo noteikumu 61. punktu šādā redakcijā:
“61. Tiesības saņemt dienas aprūpes centra pakalpojumu ir pilngadīgai personai ar garīga rakstura traucējumiem un personai ar smagiem funkcionāliem traucējumiem, kurai pēc personas individuālo vajadzību, resursu un funkcionālo spēju izvērtēšanas konstatēta nepieciešamība pēc dienas aprūpes centra pakalpojuma.”
10. Izteikt saistošo noteikumu 62. punktu šādā redakcijā:
“62. Lai saņemtu dienas aprūpes centra pakalpojumu, persona vai tās likumiskais pārstāvis dienestā iesniedz:
       62.1. iesniegumu;
       62.2. ģimenes ārsta izsniegtu izziņu par personas veselības stāvokli, kurā norādīts funkcionālo traucējumu veids un akūtas infekcijas (piemēram, plaušu tuberkuloze aktīvajā stadijā, parazītu un ādas slimības u.c.) esamība, kas var ietekmēt dienas aprūpes centra pakalpojuma sniegšanas kārtību. Izziņā papildus norāda rekomendācijas personas aprūpei un profilaksei. Personai ar smagiem funkcionāliem traucējumiem izziņā norāda arī medicīnisko kontrindikāciju neesamību dienas aprūpes centra pakalpojuma saņemšanai;
      62.3. psihiatra atzinumu par personas psihisko veselību un speciālajām (psihiatriskajām) kontrindikācijām dienas aprūpes centra pakalpojuma saņemšanai, ja pakalpojumu pieprasa persona ar garīga rakstura traucējumiem;
      62.4. citus dokumentus, ja tie nepieciešami lēmuma pieņemšanai.”
11. Papildināt saistošo noteikumu 63.punktu aiz vārda “pakalpojumu” ar vārdu “dienests”, izsakot to šādā redakcijā:
“63. Lēmumu par dienas aprūpes centra pakalpojuma piešķiršanu vai atteikumu piešķirt dienas aprūpes centra pakalpojumu dienests pieņem viena mēneša laikā pēc saistošo noteikumu 62. punktā minēto dokumentu saņemšanas un dienesta sociālā darba speciālista normatīvajos aktos noteiktajā kārtībā veiktā izvērtējuma.” 
12. Izteikt saistošo noteikumu 67. punktu šādā redakcijā:
“67. Par dienesta sniegto dienas aprūpes centra pakalpojumu pilngadīga persona ar garīga rakstura traucējumiem veic līdzfinansējumu 1,50 euro apmērā par dienu. Izmantojot dienas aprūpes centra pakalpojumu vairāk kā 10 dienas mēnesī, persona veic līdzfinansējumu 15,00 euro apmērā par mēnesi.”
13. Izteikt saistošo noteikumu 69. punktu šādā redakcijā:
“69. Dienas aprūpes centra pakalpojumu sniedz dienests vai pakalpojuma sniedzējs, kurš ir reģistrēts valsts informācijas sistēmā “Sociālo pakalpojumu sniedzēju reģistrs” un ar kuru dienests noslēdzis līgumu par dienas aprūpes centra pakalpojuma nodrošināšanu.”
14. Izteikt saistošo noteikumu 71. punktu šādā redakcijā:
“71. Tiesības saņemt specializētās darbnīcas pakalpojumu ir pilngadīgai personai ar garīga rakstura traucējumiem, kurai dienests pēc pilngadīgas personas individuālo vajadzību un funkcionālo spēju izvērtēšanas ir noteicis nepieciešamību saņemt specializētās darbnīcas pakalpojumu.”
15. Izteikt saistošo noteikumu 79. punktu šādā redakcijā:
“79. Specializētās darbnīcas pakalpojumu sniedz dienests vai pakalpojuma sniedzējs, kurš ir reģistrēts valsts informācijas sistēmā “Sociālo pakalpojumu sniedzēju reģistrs” un ar kuru dienests noslēdzis līgumu par specializētās darbnīcas pakalpojuma  nodrošināšanu.”
16. Izteikt saistošo noteikumu 80. punktu šādā redakcijā:
“80. Ilgstošas sociālās aprūpes un sociālās rehabilitācijas institūcijā pilngadīgai personai pakalpojums (turpmāk šajā nodaļā – pakalpojums) nodrošina pilnu aprūpi un sociālo rehabilitāciju personai, kura vecuma vai veselības stāvokļa dēļ nespēj sevi aprūpēt un kurai nepieciešamais sociālo pakalpojumu apjoms pārsniedz aprūpes mājās pakalpojuma ietvaros nodrošināmo apjomu. Tiesības saņemt pakalpojumu ir arī pilngadīgai personai ar smagiem funkcionāliem traucējumiem bez aprūpes līmeņa noteikšanas.”
17. Papildināt saistošos noteikumus ar 87.1, 87.2, 87.3 un 87.4 punktu šādā redakcijā:
“87.1 Apgādnieku var pilnībā vai daļēji atbrīvot no samaksas veikšanas par personai sniegto pakalpojumu, ja apgādnieks atbilst vienam no šādiem nosacījumiem: 
87.11. apgādnieku pilnībā atbrīvo no samaksas veikšanas par pakalpojumu, ja apgādniekam noteikta I grupas invaliditāte;
87.12. apgādnieku pilnībā atbrīvo no samaksas veikšanas par pakalpojumu, ja apgādnieks atrodas ieslodzījuma vietā;
[bookmark: _Hlk229649636][bookmark: _Hlk229649485]87.13. apgādnieku pilnībā atbrīvo no samaksas veikšanas par pakalpojumu laika posmā, kurā apgādnieks ilgāk par vienu mēnesi ārstējas stacionārā ārstniecības iestādē, pamatojoties uz ārstniecības iestādes izziņu par ārstēšanās periodu, ja apgādniekam noteikta II grupas invaliditāte ar garīga rakstura funkcionēšanas ierobežojumiem; 
87.14. apgādnieku pilnībā atbrīvo no samaksa veikšanas par pakalpojumu, ja apgādnieks iesniedz spēkā esošu tiesas nolēmumu, ar kuru apgādnieks atbrīvots no pienākuma uzturēt personu, kura saņem pakalpojumu;
87.15. apgādnieku pilnībā atbrīvo no samaksas veikšanas par pakalpojumu uz laiku, kamēr apgādnieks pilda valsts aizsardzības militāro dienestu Valsts aizsardzības dienesta likuma 3. panta pirmās daļas 1. punktā noteiktajā veidā (11 mēnešu dienestu Nacionālo bruņoto spēku vienībā), ja apgādnieks iesniedz izziņu no Nacionālajiem bruņotajiem spēkiem par apgādnieka atrašanos militārajā dienestā;
87.16. apgādniekam samaksu par pakalpojumu samazina par 10 procentiem no noteiktās samaksas summas, ja persona, kurai tiek sniegts pakalpojums, vismaz 24 mēnešus pirms pakalpojuma piešķiršanas ir deklarējusi dzīvesvietu pašvaldības administratīvajā teritorijā;
[bookmark: _Hlk229649408]87.17. apgādniekam samaksu par pakalpojumu samazina par 50 procentiem no noteiktās samaksas summas, ja pakalpojumu saņem abi apgādnieka vecāki.
87.2 Lai saņemtu saistošo noteikumu 87.1 punktā noteikto atvieglojumu, apgādnieks dienestā iesniedz iesniegumu un atvieglojuma piešķiršanu pamatojošus dokumentus, izņemot gadījumus, kad nepieciešamā informācija jau ir dienesta rīcībā.
87.3 Saistošo noteikumu 87.1 punktā noteikto atvieglojumu piemēro uz laiku, kamēr pastāv apstākļi, kas ir par pamatu atvieglojuma piešķiršanai. Apgādniekam ir pienākums nekavējoties informēt dienestu par apstākļu maiņu. Gadījumā, ja apgādnieks savlaicīgi neinformē dienestu par apstākļu maiņu, kā rezultātā nepamatoti saņēmis atvieglojumu, apgādniekam ir pienākums pašvaldībai atlīdzināt samaksas par pakalpojumu starpību, kāda tā būtu, ja apgādnieks nebūtu nepamatoti saņēmis atvieglojumu, sākot no dienas, kad zuduši apstākļi atvieglojuma saņemšanai. 
87.4 Saistošo noteikumu 87.1 punktā noteiktie atvieglojumi netiek summēti.”
18. Izteikt saistošo noteikumu 90. punktu šādā redakcijā:
“90. Tiesības saņemt pakalpojumu ir bērnam bārenim un bez vecāku gādības palikušam bērnam līdz brīdim, kad bērns var atgriezties ģimenē, bet, ja tas nav iespējams, – līdz aizbildnības nodibināšanai, bērna ievietošanai audžuģimenē vai nodošanai adopcijai.”
19. Izteikt saistošo noteikumu 93. punktu šādā redakcijā:
“93. Pakalpojumu sniedz dienests vai pakalpojuma sniedzējs, kurš ir reģistrēts valsts informācijas sistēmā “Sociālo pakalpojumu sniedzēju reģistrs” un ar kuru dienests noslēdzis līgumu par pakalpojuma  nodrošināšanu.”
20. Papildināt saistošos noteikumus ar XIV.1 nodaļu šādā redakcijā:
“XIV.1 Krīzes centra pakalpojums
107.1 Krīzes centra pakalpojums (turpmāk šajā nodaļā – pakalpojums) ir sociālais pakalpojums, kas nodrošina īslaicīgu izmitināšanu, sociālo aprūpi, sociālo rehabilitāciju un psihosociālu atbalstu krīzes situācijā nonākušām personām, tai skaitā no vardarbības cietušām pilngadīgām personām, grūtniecēm un personām, kuru aprūpē ir bērns.
107.2  Pakalpojums ietver:
107.21. īslaicīgu patvērumu ar izmitināšanu līdz sešiem mēnešiem;
107.2 2. sociālo rehabilitāciju;
107.2 3. psiholoģisko un konsultatīvo palīdzību;
107.2 4. sociālā darba speciālista atbalstu;
107.2 5. atbalsta un pašpalīdzības grupas;
107.2 6. citas aktivitātes personas sociālās funkcionēšanas spēju atjaunošanai.
107.3 Tiesības saņemt pakalpojumu ar izmitināšanu ir:
107.3 1. personai, kura nonākusi krīzes situācijā un kurai nepieciešama īslaicīga izmitināšana un sociālais atbalsts;
107.3 2. personai, kura cietusi no vardarbības vai nonākusi krīzes situācijā nelaimes gadījuma, katastrofas vai citu ārkārtēju apstākļu dēļ; 
107.3 3. grūtniecei vai personai, kuras aprūpē ir bērns, ja tai nav mājokļa vai iztikas līdzekļu.
107.4 Pakalpojumu bez izmitināšanas piešķir krīzes situācijā nonākušai personai, ja nepieciešams psihosociāls atbalsts, tai skaitā grūtniecei, sievietei pēc aborta, spontānā aborta vai nedzīvi dzimuša bērna zaudējuma gadījumā.
107.5 Lai saņemtu pakalpojumu, persona vai tās likumiskais pārstāvis dienestā iesniedz:
107.5 1. iesniegumu;
107.5 2. citus dokumentus, ja tie nepieciešami lēmuma pieņemšanai.
107.6 Lēmumu par pakalpojuma piešķiršanu vai atteikumu piešķirt pakalpojumu Dienests pieņem normatīvajos aktos noteiktajā kārtībā.
107.7 Pakalpojumu sniedz pakalpojuma sniedzējs, kurš ir reģistrēts valsts informācijas sistēmā “Sociālo pakalpojumu sniedzēju reģistrs” un ar kuru dienests noslēdzis līgumu par pakalpojuma  nodrošināšanu.”
21. Papildināt saistošos noteikumus ar XIV.2 nodaļu šādā redakcijā: 
“XIV.2 Krīzes istabas pakalpojums
107.8 Krīzes istabas pakalpojuma (turpmāk šajā nodaļā – pakalpojums) mērķis ir nodrošināt mājokli un psiholoģisko palīdzību krīzes situācijā, lai palīdzētu atgūt fizisko un psihisko veselību, spēju integrēties sabiedrībā, personīgo resursu apzināšanos, sociālo prasmju un zināšanu attīstīšanu.
107.9 Pakalpojumu ir tiesības saņemt pilngadīgai personai vai ģimenei, kura nonākusi krīzes situācijā nelaimes gadījuma vai sociālo problēmu dēļ.
107.10  Pakalpojums tiek piešķirts, pamatojoties uz sociālā darbinieka veiktu personas individuālo vajadzību un resursu novērtējumu.
107.11  Pakalpojums tiek piešķirts uz laiku: 
107.11 1. pilngadīgām personām līdz vienam mēnesim, kas var tikt pagarināts atbilstoši sociālā darbinieka izvērtējumam, bet ne ilgāk par 3 mēnešiem;
107.11 2. ģimenei ar nepilngadīgiem bērniem līdz vienam mēnesim, kas var tikt pagarināts atbilstoši sociālā darbinieka izvērtējumam, bet ne ilgāk par 6 mēnešiem.
107.12  Pirmo mēnesi pakalpojums tiek finansēts no pašvaldības budžeta līdzekļiem, turpmāk pakalpojuma saņēmējam ir pienākums maksāt par komunālajiem pakalpojumiem un maksu par īri, noslēdzot dzīvojamo telpu īres līgumu.
107.13 Pakalpojums tiek nodrošināts pašvaldības izveidotā krīzes istabā.”
22. Papildināt saistošos noteikumus ar XIV.3 nodaļu šādā redakcijā: 
[bookmark: _Hlk239252257]“XIV.3 Nakts patversmes pakalpojums
107.14 Nakts patversmes pakalpojums (turpmāk šajā nodaļā – pakalpojums) ir sociālais pakalpojums, kas personām bez noteiktas dzīvesvietas un krīzes situācijā nonākušām personām nodrošina naktsmītni, personiskās higiēnas iespējas, nepieciešamības gadījumā ēdināšanu un sociālā darba speciālista pakalpojumus. 
107.15 Tiesības saņemt pakalpojumu ir: 
107.15 1. personai bez noteiktas dzīvesvietas;
107.15 2. personai, kura nonākusi krīzes situācijā un kurai nepieciešama īslaicīga naktsmītne un sociālais atbalsts.
107.16 Persona par pakalpojuma saņemšanu var vērsties tieši pie nakts patversmes pakalpojuma sniedzēja, kurš lemj par pakalpojuma nodrošināšanu normatīvajos aktos noteiktajā kārtībā. 
107.17 Pakalpojumu sniedz pakalpojuma sniedzējs, kurš ir reģistrēts valsts informācijas sistēmā “Sociālo pakalpojumu sniedzēju reģistrs” un ar kuru dienests noslēdzis līgumu par pakalpojuma  nodrošināšanu.”
23. Papildināt saistošos noteikumus ar XIV.4 nodaļu šādā redakcijā: 
“XIV.4 Atelpas brīža pakalpojums
107.18 Atelpas brīža pakalpojums (turpmāk šajā apakšnodaļā – pakalpojums) ir īslaicīgs diennakts sociālās aprūpes pakalpojums, kura mērķis ir nodrošināt īslaicīgu aprūpi personai, vienlaikus dodot iespēju tās ģimenes locekļiem vai aprūpētājiem atpūsties vai risināt citas neatliekamas situācijas.
107.19 Tiesības saņemt pakalpojumu ir personai, kuras deklarētā dzīvesvieta ir Gulbenes novada administratīvajā teritorijā: 
             107.19  1. bērnam ar invaliditāti no 3 līdz 18 gadiem, kuram Veselības un darbspēju ekspertīzes ārstu valsts komisija ir izsniegusi atzinumu par īpašas kopšanas nepieciešamību;u;
 107.19 2. pilngadīgai personai ar I grupas invaliditāti, kura dzīvo ģimenē.
             107.19 3. pilngadīgai personai ar garīga rakstura traucējumiem, kurai noteikta II grupas      
             invaliditāte, kura dzīvo ģimenē.  
107.20 Lai saņemtu pakalpojumu, persona vai tās likumiskais pārstāvis Dienestā iesniedz:
107.20 1. iesniegumu;
107.20 2. ģimenes ārsta izziņu par personas veselības stāvokli un normatīvajos aktos noteikto medicīnisko kontrindikāciju neesamību;
107.20 3. psihiatra atzinumu par speciālo (psihiatrisko) kontrindikāciju neesamību (ja nepieciešams);
107.20 4. citus dokumentus, ja tie nepieciešami lēmuma pieņemšanai.
107.21 Lēmumu par pakalpojuma piešķiršanu vai atteikumu piešķirt pakalpojumu dienests pieņem viena mēneša laikā pēc iesnieguma un visu lēmuma pieņemšanai nepieciešamo dokumentu saņemšanas.
107.22 Pakalpojumu piešķir līdz 30 (trīsdesmit) diennaktīm kalendāra gadā, ja normatīvajos aktos nav noteikts citādi.
107.23 Pakalpojumu sniedz pakalpojuma sniedzējs kurš ir reģistrēts valsts informācijas sistēmā “Sociālo pakalpojumu sniedzēju reģistrs” un ar kuru dienests noslēdzis līgumu par pakalpojuma  nodrošināšanu.”
24. Papildināt saistošos noteikumus ar XIV.5 nodaļu šādā redakcijā: 
“XIV.5 Sociālā mentora pakalpojums darbam ar bērniem un jauniešiem ar uzvedības vai atkarību problēmām
107.24  Sociālā mentora pakalpojuma (turpmāk – pakalpojums) mērķis ir sniegt atbalstu bērniem un jauniešiem, kuri saskaras ar uzvedības grūtībām, sociālās adaptācijas vai atkarību riskiem, palīdzot attīstīt sociālās prasmes, uzlabot pašregulāciju, sekmēt iekļaušanos izglītības vidē un sabiedrībā, kā arī veicināt pozitīvas uzvedības pārmaiņas.
107.25  Tiesības saņemt pakalpojumu ir bērnam vai jaunietim vecumā no 7 līdz 18 gadiem, kuram nepieciešams sociālā mentora atbalsts uzvedības grūtību, sociālās adaptācijas problēmu vai atkarību risku dēļ.
107.26 Lai saņemtu pakalpojumu, bērna likumiskais pārstāvis dienestā iesniedz:
107.26 1. iesniegumu;
107.26 2. citus dokumentus, ja tie nepieciešami lēmuma pieņemšanai.
107.27 Dienesta sociālā darba speciālists pēc personas vajadzību izvērtējuma pieņem lēmumu par pakalpojuma piešķiršanu un izsniedz nosūtījumu pakalpojuma saņemšanai.
107.28 Pakalpojumu piešķir līdz 156 stundām kalendāra gadā (līdz 3 stundām nedēļā). Nepieciešamības gadījumā pakalpojuma apjomu var pārskatīt, pamatojoties uz atkārtotu personas vajadzību izvērtējumu.
107.29 Pakalpojumu sniedz sociālais mentors, kurš atbilst normatīvajos aktos noteiktajām prasībām sociālo pakalpojumu sniegšanai.
107.30 Pakalpojumu sniedz dienests vai  pakalpojuma sniedzējs, kas atbilst normatīvajos aktos noteiktajām prasībām sociālo pakalpojumu sniedzējiem un pakalpojuma sniegšanai un ar kuru dienests noslēdzis līgumu par pakalpojuma nodrošināšanu.”
25. Papildināt saistošos noteikumus ar XVIII.1 nodaļu šādā redakcijā: 
“XVIII.1 Sociālā mentora pakalpojums
115.1 Sociālā mentora pakalpojums (turpmāk šajā nodaļā – pakalpojums) nodrošina sociālā mentora atbalstu pilngadību sasniegušai personai un bez vecāku gādības palikušam bērnam pēc ārpusģimenes aprūpes beigšanās, lai veicinātu patstāvīgas dzīves prasmju attīstību, sekmētu sociālo integrāciju un mazinātu sociālās atstumtības risku.
115.2 Tiesības saņemt pakalpojumu ir:
115.2 1. pilngadību sasniegušai personai un bez vecāku gādības palikušam bērnam pēc ārpusģimenes aprūpes beigšanās līdz 21 gada vecuma sasniegšanai vai, ja persona mācās vispārējās, profesionālās vai augstākās izglītības iestādē, līdz 24 gadu vecuma sasniegšanai;
115.2 2. personai, kura līdz adopcijas nodibināšanai atradusies ārpusģimenes aprūpē un attiecībā uz kuru adopcija atcelta, līdz 21 gada vecuma sasniegšanai vai, ja persona turpina mācības, līdz 24 gadu vecuma sasniegšanai.
115.3 Lai saņemtu pakalpojumu, persona dienestā iesniedz iesniegumu.
115.4 Lēmumu par pakalpojuma piešķiršanu vai atteikumu piešķirt pakalpojumu dienests pieņem viena mēneša laikā.
115.5 Pakalpojumu piešķir uz laiku līdz 12 mēnešiem. Nepieciešamības gadījumā, atkārtoti izvērtējot personas sociālo situāciju un atbalsta vajadzības, pakalpojuma saņemšanas termiņu var atkārtoti pagarināt, nepārsniedzot šo noteikumu 115.2 punktā noteikto personas vecumu.
115.6 Pakalpojumu sniedz pakalpojuma sniedzējs, kas atbilst normatīvajos aktos noteiktajām prasībām sociālo pakalpojumu sniedzējiem un pakalpojuma sniegšanai un ar kuru dienests noslēdzis līgumu par pakalpojuma nodrošināšanu.”
26. Saistošo noteikumu 1.-16., 18., 19., 21., 22., 23., 25.punkts stājas spēkā 2026.gada 1.novembrī.
27. Saistošo noteikumu 17.punkts stājas spēkā 2026.gada 1.decembrī.
28. Saistošo noteikumu 20. un 24.punkts stājas spēkā 2027.gada 1.janvārī.

PASKAIDROJUMA RAKSTS
Gulbenes novada  pašvaldības domes 2026.gada 24.septembra saistošajiem noteikumiem Nr. 9 “Grozījumi Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā””
	Paskaidrojuma raksta sadaļa
	Norādāmā informācija

	1. Mērķis un nepieciešamības pamatojums
	Gulbenes novada pašvaldības domes 2026.gada 24.septembra saistošo noteikumu Nr.9 “Grozījumi Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā”” (turpmāk – saistošie noteikumi) izdošanas mērķis ir noteikt kārtību, kādā apgādnieku var pilnībā vai daļēji atbrīvot no samaksas veikšanas par personai sniegto pakalpojumu ilgstošas sociālās aprūpes un sociālās rehabilitācijas institūcijā pilngadīgai personai, kā arī pārskatīt, precizēt un papildināt saistošos noteikumus atbilstoši Sociālo pakalpojumu un sociālās palīdzības likuma 9.panta 1.1 un 1.2 daļas, 17.panta pirmās daļas un Ministru kabineta 2017.gada 13.jūnija noteikumu Nr.388 “Prasības sociālo pakalpojumu sniedzējiem” II un IV nodaļu prasībām, kā arī precizēt saistošo noteikumu izdošanas tiesisko pamatojumu, ņemot vērā to, ka Invaliditātes likumā ir izdarīti grozījumi, svītrojot Invaliditātes likuma 12.panta 6.2 daļu, un  Viedās administrācijas un reģionālās attīstības ministrijas lūgumu papildināt saistošo noteikumu izdošanas tiesisko pamatojumu ar atsauci uz Sociālo pakalpojumu un sociālās palīdzības likuma 9.panta 1.2 daļu. 
Saistošo noteikumu izdošanas nepieciešamība pamatojama ar Sociālo pakalpojumu un sociālās palīdzības likuma 3.panta trešo daļu, 9.panta 1.2 daļu, Ministru kabineta noteikumu Nr.275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta” 6.punktu. 
Iespējamā alternatīva, kas neparedz tiesiskā regulējuma izstrādi, – nav.



	2. Fiskālā ietekme uz pašvaldības budžetu

	Saistībā ar to, ka nav iespējams prognozēt iedzīvotāju skaitu, kuri gada ietvaros Gulbenes novadā varētu saņemt sociālos pakalpojumus, nav iespējams noteikt apgādnieku skaitu, kuri atbilstu saistošo noteikumu grozījumos minētajiem nosacījumiem, kā arī nav iespējams noteikt, kādi būtu sociālo pakalpojumu saņēmēju ienākumi,  precīzu izdevumu palielinājumu nav iespējams aprēķināt. Indikatīvi pašvaldības budžeta izdevumi gadā palielinātos par vismaz 337 000,00 euro.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
	3.1.	sociālā ietekme –  saistošie noteikumi rada pozitīvu sociālo ietekmi, jo nodrošina sociāli taisnīgāku pieeju samaksas noteikšanā apgādniekiem, kuri objektīvu apstākļu dēļ nevar pilnā apmērā segt pakalpojuma izmaksas (attiecībā uz saistošo noteikumu 87.1, 87.2, 87.3 un 87.4 punktu); līdztekus saistošie noteikumi nodrošina iespēju saņemt likumā noteiktos sociālos pakalpojumus noteiktām personu grupām, radot pozitīvu ietekmi gan uz pakalpojuma saņēmēja, gan ģimenes locekļu labbūtību.
3.2.	ietekme uz vidi – nav; 
3.3.	ietekme uz iedzīvotāju veselību – nav;
3.4.	ietekme uz uzņēmējdarbības vidi – nav;
3.5.	ietekme uz konkurenci – nav. 


	4. Ietekme uz administratīvajām procedūrām un to izmaksām
	4.1.	saistošo noteikumu piemērošanā privātpersona var vērsties Gulbenes novada sociālajā dienestā;
4.2.	saistošie noteikumi neparedz papildu administratīvo procedūru izmaksas.


	5. Ietekme uz pašvaldības funkcijām un cilvēkresursiem
	Saistošo noteikumu grozījumi nodrošina sociālo pakalpojumu pieejamību mērķgrupas pārstāvjiem, kas nodrošina to vienlīdzīgas iespējas uz sociālo pakalpojumu pieejamību, atbilstoši viņu individuālajām vajadzībām. Sociālo pakalpojumu pieejamība veicina Gulbenes novada administratīvas teritorijas sociālās vides uzlabošanos (tiks izpildīta Pašvaldību likuma 4. panta pirmās daļas 9. punktā noteiktā pašvaldības funkcija).
Saistošie noteikumi neparedz iesaistīt papildu cilvēkresursus un var tikt īstenoti esošo cilvēkresursu ietvaros.

	6. Informācija par izpildes nodrošināšanu
	Saistošo noteikumu izpildi nodrošinās Gulbenes novada sociālais dienests.

	7. Prasību un izmaksu samērīgums pret ieguvumiem, ko sniedz mērķa sasniegšana
	Saistošo noteikumu regulējums ir samērīgs ar sasniedzamo mērķi, jo nodrošina sociālā atbalsta pieejamību personām un viņu apgādniekiem, ievērojot apgādnieku individuālo sociālo situāciju un maksātspēju (saistībā ar saistošo noteikumu 87.1, 87.2, 87.3 un 87.4 punktu). 
Saistošo noteikumu papildinājumi un precizējumi atbilstoši Sociālo pakalpojumu un sociālās palīdzības likuma 9.panta 1.1 un 1.2 daļas, 17.panta pirmās daļas un Ministru kabineta 2017.gada 13.jūnija noteikumu Nr.388 “Prasības sociālo pakalpojumu sniedzējiem” II un IV nodaļu prasībām nodrošinās vienotu un saprotamu pieeju sociālajiem pakalpojumiem noteiktām mērķgrupām, tiks noteikti sociālo pakalpojuma piešķiršanas, atteikšanas, izbeigšanas un pārtraukšanas nosacījumi un kārtība.

	8.Izstrādes gaitā veiktās konsultācijas ar privātpersonām un institūcijām
	Atbilstoši Pašvaldību likuma 46.panta trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts no 2026.gada 8.septembra līdz 2026.gada 21.septembrim tika publicēts Gulbenes novada pašvaldības mājaslapā https://www.gulbene.lv/lv sadaļā “Saistošie noteikumi - projekti”. 
Ierosinājumi, priekšlikumi no privātpersonām vai institūcijām ___ saņemti.

